Pa demostrar esto voi poner dexemplu dos casos que masocedieorn a min nel colexu. Yo teo encoyío Lengua, Cultura y Literatura Asturiana como asignatura dende siempre y en terceru tenía una profesora cazurra (de Llión, pa  evitar confusiones) que tenía como vezu dexar dalgún día dempués de los esames daqué de tiempu llibre pa estudiar. Un destos díes dexó daqué de tiempu lllibre y yo decidí facer unos exercicios pa lasignatura de LCyLA y asina repasaba unes cosines pal esame, que taba cerca. Nesi momentu una collacia entrugóme que qué yera lo que dábemos en clas, a lo que la profesora retrucó rápidamente que: Me parece una gilipollez ir a esas clase y estudiar esa supuesta lengua, vamos yo a mi hijo no lo dejaría ir a eso ni  loca. Y yo como bon asturianu tuvi que retruca-y, dixi-y, que: como pa gilipolles yá tas tu, yo voi a clas de lo que qua min me dea pola gana. Cosa a la quella calló. Pero persabío ye por toos que mui pocos callen a estes coses y dalgunos fasta lleguen a les manes pa callar a los que nun mos da la gana descaecer la llingua propia. El segundu casu foi lañu pasáu, tábemos en clas dHestoria y la profesora entrugóme que cuantes llingües había nEspaña (dándo-y bien dénfasis al pallabru) y yo  respondí-y quhabía una oficial, cuatro co-oficiales y tres ensin co-oficializar. Ella punxo mal focicu (pero a como lu lleva siempre) y me dixo que cuales yeren eses llingües. Yo-y dixi: El castellano es oficial; el euskera, el català, el aranés y el galego son co-oficiales; y el asturianu, el aragonés y el galego-asturianu TODAVÍA no son oficiales. Ella toa cínica entrugóme que si yo defendía la oficialidá de la llingua asturiana y yo retruqué-y que si. Entós ella nun ataque despañolismu ranciu dixo que  lasturianu nun yera una llingua, porque lo dicíen munchos científicos, naide la fala y nun tien escritura dala. La conversación siguió, pero con esto yá pueo amosar la bona actitú de munchos profesionales de la enseñanza pa cola oficialidá o lactitú represivo que tien énte los asturfalantes, por nun dicir lintentu de dexame en ridículu por defender la mio llingua llariega.